Baixa, denumită și Baixa Pombalina sau Lisboa Pombalina deoarece a fost construită la ordinul Marchizului de Pombal după cutremurul din 1755, este un cartier situat în centrul istoric al Lisabonei, capitala Portugaliei. Baixa se întinde pe o suprafață de circa 255 de hectare. Cartierul este mărginit de Praça do Comércio, pe malul fluviului Tejo, de Rossio și Praça da Figueira, iar longitudinal de Cais do Sodré, Chiado și Carmo pe de o parte, și de Sé și colina pe care se află Castelul São Jorge pe de altă parte.